CELEX: 21998D0711(01)
Language: da
Date: 1998-06-24 00:00:00
Title: Afgørelse nr. 1/98 truffet af Associeringsrådet associeringen mellem De Europæiske Fællesskaber og deres medlemsstater på den ene side og Den Tjekkiske Republik på den anden side af 24. juni 1998 om vedtagelse af gennemførelsesbestemmelser til reglerne om statsstøtte i artikel 64, stk. 1, nr. iii), og artikel 64, stk. 2, som omhandlet i artikel 64, stk. 3, i Europaaftalen om oprettelse af en associering, der er indgået mellem De Europæiske Fællesskaber og deres medlemsstater på den ene side og Den Tjekkiske Republik på den anden side, samt i artikel 8, stk. 1, nr. iii), og artikel 8, stk. 2, i samme aftales protokol nr. 2 om EKSF-produkter til Europaaftalen

Avis juridique important

|

21998D0711(01)

Afgørelse nr. 1/98 truffet af Associeringsrådet associeringen mellem De Europæiske Fællesskaber og deres medlemsstater på den ene side og Den Tjekkiske Republik på den anden side af 24. juni 1998 om vedtagelse af gennemførelsesbestemmelser til reglerne om statsstøtte i artikel 64, stk. 1, nr. iii), og artikel 64, stk. 2, som omhandlet i artikel 64, stk. 3, i Europaaftalen om oprettelse af en associering, der er indgået mellem De Europæiske Fællesskaber og deres medlemsstater på den ene side og Den Tjekkiske Republik på den anden side, samt i artikel 8, stk. 1, nr. iii), og artikel 8, stk. 2, i samme aftales protokol nr. 2 om EKSF-produkter til Europaaftalen  

EF-Tidende nr. L 195 af 11/07/1998 s. 0021 - 0024

AFGØRELSE Nr. 1/98 TRUFFET AF ASSOCIERINGSRÅDET associeringen mellem De Europæiske Fællesskaber og deres medlemsstater på den ene side og Den Tjekkiske Republik på den anden side af 24. juni 1998 om vedtagelse af gennemførelsesbestemmelser til reglerne om statsstøtte i artikel 64, stk. 1, nr. iii), og artikel 64, stk. 2, som omhandlet i artikel 64, stk. 3, i Europaaftalen om oprettelse af en associering, der er indgået mellem De Europæiske Fællesskaber og deres medlemsstater på den ene side og Den Tjekkiske Republik på den anden side, samt i artikel 8, stk. 1, nr. iii), og artikel 8, stk. 2, i samme aftales protokol nr. 2 om EKSF-produkter til Europaaftalen (98/440/EF, EKSF) ASSOCIERINGSRÅDET HAR -under henvisning til Europaaftalen om oprettelse af en associering mellem De Europæiske Fællesskaber og medlemsstaterne på den ene side og Den Tjekkiske Republik på den anden side, særlig artikel 64, stk. 3,under henvisning til nævnte Europaaftales protokol nr. 2 om EKSF-produkter, særlig artikel 8, stk. 3, ogud fra følgende betragtninger:Efter artikel 64, stk. 3, i Europaaftalen skal Associeringsrådet inden tre år efter aftalens ikrafttrædelse ved afgørelse vedtage de nødvendige gennemførelsesbestemmelser til nævnte artikels stk. 1 og 2;i henhold til Europaaftalens artikel 64, stk. 2, skal begrebet »offentlig støtte« i Europaaftalens artikel 64, stk. 1, nr. iii), vurderes på grundlag af kriterier, som udformes på basis af anvendelsen af artikel 92 i traktaten om oprettelse af Det Europæiske Fællesskab; begrebet »offentlig støtte« omfatter således statsstøtte og støtte, som ydes ved hjælp af statsmidler under enhver tænkelig form, og som fordrejer eller truer med at fordreje konkurrencevilkårene ved at begunstige visse virksomheder eller visse produktioner, hvis sådan støtte berører samhandelen mellem Det Europæiske Fællesskab og Den Tjekkiske Republik (statsstøtte);Den Tjekkiske Republik udpeger en national institution eller administration til at varetage tilsynet med statsstøtteanliggender;denne tilsynsmyndighed får til opgave at undersøge eksisterende og fremtidige individuelle støtteprogrammer i Den Tjekkiske Republik og afgiver udtalelser om, hvorvidt sådanne er forenelige med Europaaftalens artikel 64, stk. 1, nr. iii), og artikel 64, stk. 2, samt artikel 8, stk. 1, nr. iii) og artikel 8, stk. 2 og 4 i protokol nr. 2 om EKSF-produkter til Europaaftalen;Den Tjekkiske Republik træffer de fornødne foranstaltninger for at sikre, at tilsynsmyndigheden i tide modtager al relevant information fra andre centrale, regionale og lokale statslige instanser, således at den kan varetage sine opgaver;Kommissionen for De Europæiske Fællesskaber bistår tilsynsmyndigheden inden for rammerne af de relevante fællesskabsprogrammer med dokumentation, uddannelse og finansiering af studierejser og nødvendig faglig bistand -TRUFFET FØLGENDE AFGØRELSE:Eneste artikel Herved vedtages de i bilaget til denne afgørelse opstillede bestemmelser til gennemførelse af reglerne om statsstøtte i artikel 64, stk. 1, nr. iii), og artikel 64, stk. 2, som omhandlet i artikel 4, stk. 3, i Europaaftalen om oprettelse af en associering mellem De Europæiske Fællesskaber og medlemsstaterne på den ene side og Den Tjekkiske Republik på den anden side, samt i artikel 8, stk. 1, nr. iii), og artikel 8, stk. 2, i samme aftales protokol nr. 2 om EKSF-produkter til Europaaftalen.Udfærdiget i Bruxelles, den 24. juni 1998.På Associeringsrådets vegneJ. S OEDIV´YFormandBILAG Gennemførelsesbestemmelser til de statsstøttebestemmelser, der er omhandlet i artikel 64, stk. 1, nr. iii), og artikel 64, stk. 2, som omhandlet i artikel 64, stk. 3, i Europaaftalen om oprettelse af en associering, der er indgået mellem De Europæiske Fællesskaber og deres medlemsstater på den ene side og Den Tjekkiske Republik på den anden side, og gennemførelsesbestemmelser til artikel 8, stk. 1, nr. iii), og artikel 8, stk. 2, i samme aftales protokol nr. 2 om EKSF-produkter til Europaaftalen STATSSTØTTETILSYN - TILSYNSMYNDIGHEDER Artikel 1 Statsstøttetilsyn - tilsynsmyndigheder Det Europæiske Fællesskabs (»Fællesskabets«) og Den Tjekkiske Republiks tilsynsmyndigheder fører tilsyn med statsstøtteforanstaltninger og undersøger, om de er forenelige med Europaaftalen, på grundlag af de herfor gældende procedureregler i Fællesskabet og i Den Tjekkiske Republik. Fællesskabets og Den Tjekkiske Republiks tilsynsmyndighed er henholdsvis Kommissionen for De Europæiske Fællesskaber og finansministeriet for Den Tjekkiske Republik.PRAKTISKE RETNINGSLINJER Artikel 2 Forenelighedskriterier 1. Den i artikel 1 omhandlede undersøgelse af, hvorvidt støtteprogrammer og støttetildelinger er forenelige med Europaaftalen, skal vurderes på grundlag af kriterier, som udformes på basis af anvendelsen af artikel 92 i traktaten om oprettelse af Det Europæiske Fællesskab, dvs. på grundlag af nuværende og fremtidig afledt ret, rammebestemmelser, retningslinjer og andre relevante administrative retsakter, der er i kraft i Fællesskabet, samt den retspraksis, der er fastlagt af Retten i Første Instans og De Europæiske Fællesskabers Domstol og de særlige retningslinjer, som skal fastlægges i medfør af artikel 4, stk. 3.2. Den Tjekkiske Republiks tilsynsmyndigheder skal underrettes om retsakter, der indebærer vedtagelse, ophævelse eller ændring af de i det foregående stykke omhandlede forenelighedskriterier, når sådanne retsakter ikke offentliggøres, men specifikt bringes til de enkelte medlemsstaters opmærksomhed.3. Har Den Tjekkiske Republik ikke gjort indsigelse inden tre måneder, gælder ændringerne som forenelighedskriterier, jf. første stykke, i denne artikel. Hvis Den Tjekkiske Republik gør indsigelse over for sådanne ændringer inden tre måneder, bliver de forenelighedskriterier som omhandlet i denne artikels stk. 1. Gør Den Tjekkiske Republik indsigelse mod sådanne ændringer og med udgangspunkt i den indbyrdes tilnærmelse af lovgivningerne, der tilsigtes med Europaaftalen, finder der konsultationer sted i Associeringsrådet i henhold til artikel 7 i nærværende bestemmelser.4. Samme princip lægges til grund i tilfælde af andre større ændringer i Fællesskabets statsstøttepolitik.Artikel 3 Støtte af begrænset omfang Det skønnes, at støtteprogrammer og individuelle støttetildelinger - herunder dog ikke eksportstøtte - kun har en minimal indflydelse på konkurrencen og samhandelen mellem parterne, så længe den samlede udbetalte støtte pr. virksomhed ikke overstiger 100 000 ECU over en treårs periode, og at sådanne tilfælde derfor ikke henhører under nærværende bestemmelser. Denne artikel omfatter ikke industri omfattet af traktaten om oprettelse af Det Europæiske Kul- og Stålfællesskab, skibsbygning, transport eller støtte til udgifter i forbindelse med landbrug og fiskeri.Artikel 4 Undtagelsesbestemmelser 1. Det følger af Europaaftalens artikel 64, stk. 4, litra a), at der ved Den Tjekkiske Republik forstås de områder i Fællesskabet, der er beskrevet i artikel 92, stk. 3, litra a), i traktaten om oprettelse af Det Europæiske Fællesskab.2. Tilsynsmyndighederne foretager i fællesskab en bedømmelse af den maksimale støtteintensitet og den specifikke regionale dækningsgrad for områder, hvor der kan ydes national regional bistand. De forelægger et fælles forslag for Associeringsudvalget, der træffer afgørelse herom.3. Kommissionen for De Europæiske Fællesskaber og Den Tjekkiske Republiks tilsynsmyndighed vurderer også, om den har mulighed for at yde Den Tjekkiske Republik vejledning om, hvilke støttekategorier der er tilladt i Fællesskabet, og om hvorvidt støtte til afhjælpning af de problemer, overgangen til markedsøkonomi medfører for Den Tjekkiske Republik, kan godkendes.KONSULTATIONSPROCEDURER - PROBLEMLØSNING Artikel 5 Undersøgelse af visse støtteformer 1. Den berørte tilsynsmyndighed kan henvise støtteprogrammer og individuelle støttetildelinger - uanset om de dækkes af rammebestemmelser og retningslinjer i Fællesskabet eller ej - til behandling i underudvalget for lovgivningsharmonisering, når støttebeløbet andrager mere end 3 millioner ECU. Underudvalget for lovgivningsharmonisering kan for lovgivningsharmonisering træffe afgørelse eller forelægge Associeringsudvalget anbefaling med hensyn til, hvorvidt støtteprogrammet eller støttetildelingen er forenelig med Europaaftalen og nærværende gennemførelsesbestemmelser.2. Hovedsigtet med sådanne afgørelser og anbefalinger er at undgå, at der indføres beskyttelsesforanstaltninger i samhandelen som reaktion på støtteforanstaltninger.3. Associeringsudvalget kan beslutte, at der skal ske en udvidelse af de i denne artikel omhandlede undersøgelsesmuligheder.Artikel 6 Anmodning om information Erfarer en parts tilsynsmyndighed, at et støtteprogram eller en individuel støttetildeling tilsyneladende krænker vigtige interesser, kan myndigheden anmode den ansvarlige instans om information herom. Begge tilsynsmyndigheder bestræber sig under alle omstændigheder på at holde hinanden underrettet om vigtige forhold, der kan være af praktisk interesse for den anden part.Artikel 7 Konsultations- og adfærdsregler 1. Mener Kommissionen for De Europæiske Fællesskaber eller Den Tjekkiske Republiks tilsynsmyndighed, at den part, den repræsenterer, er udsat for væsentlige krænkelser af vigtige interesser på grund af statsstøtte, der ydes inden for den anden myndigheds ansvarsområde, kan den anmode om, at der indledes konsultationer med den anden parts tilsynsmyndighed, eller om, at denne iværksætter passende procedurer til afhjælpning af forholdet. Dette forhindrer ikke, at parterne kan træffe andre foranstaltninger på grundlag af den for området gældende lovgivning, og indskrænker ikke den frihed, som den myndighed, der modtager anmodningen, har til at træffe endelig afgørelse inden for rammerne af bestemmelserne i Europaaftalen.2. Det påhviler den myndighed, der modtager anmodningen, at foretage en fuld og velvillig undersøgelse af de synspunkter og forhold, der forelægges af den anmodende myndighed, herunder de væsentlige krænkelser af vigtige interesser, som den part, som har foranlediget anmodningen, hævdes at være udsat for.3. Tilsynsmyndigheder, som deltager i konsultationer på grundlag af denne artikel, bestræber sig på - uden at deres øvrige rettigheder og forpligtelser herved tilsidesættes - at nå frem til en gensidigt acceptabel løsning under hensyntagen til de involverede vigtige interesser inden for en frist på tre måneder.Artikel 8 Bilæggelse af tvister 1. Fører de under artikel 7 omhandlede konsultationer ikke til en gensidig acceptabel løsning, tages sagen efter anmodning fra en af parterne op til behandling i det underudvalg for lovgivningsharmonisering, der er oprettet som led i Europaaftalen, inden for en frist på tre måneder efter anmodningens fremsættelse.2. Efter sagens behandling eller efter udløbet af den i stk. 1 nævnte frist forelægges sagen for Associeringsudvalget, der kan fremsætte passende løsningsforslag.3. Disse procedurer indskrænker ikke muligheden for at træffe foranstaltninger i medfør af Europaaftalens artikel 64, stk. 6, og artikel 8, stk. 6, i protokol nr. 2 til Europaaftalen. Indgreb i samhandelen bør kun finde anvendelse som en sidste udvej.Artikel 9 Informationens fortrolighed 1. For så vidt angår Europaaftalens artikel 64, stk. 7, er en tilsynsmyndighed ikke forpligtet til at udlevere information til den anden tilsynsmyndighed, hvis dette er forbudt i henhold til den lovgivning, der gælder for den myndighed, som ligger inde med informationen.2. Tilsynsmyndighederne hemmeligholder information, den anden myndighed har stillet til rådighed i fortrolighed.KLARHED I STØTTEN Artikel 10 Støtteregister 1. Som led i de herfor relevante fællesskabsprogrammer yder Kommissionen for De Europæiske Fællesskaber Den Tjekkiske Republik bistand til etablering og ajourføring på samme grundlag som i Fællesskabet, af et register over landets støtteprogrammer og individuelle støttetildelinger for dermed at sikre klarhed i støtten og løbende forbedring af denne klarhed.2. Kommissionen for De Europæiske Fællesskaber tilsender regelmæssigt Den Tjekkiske Republik information om dokumentation, som udarbejdes vedrørende dette emne med sigte på Fællesskabets medlemsstater.Artikel 11 Gensidig informering Med henblik på større klarhed i statsstøtten sørger parterne for regelmæssig og gensidig offentliggørelse og udveksling af information om statsstøttepolitikken.EKSF-PRODUKTER Artikel 12 Traktaten om oprettelse af Det Europæiske Kul- og Stålfællesskab (EKSF) Bestemmelserne i artikel 1, artikel 2, artikel 4, stk. 3, og i artikel 5-11 i nærværende bestemmelser finder med den fornødne tilpasning anvendelse inden for kul- og stålsektoren, jf. Europaaftalens protokol nr. 2 om EKSF-produkter til Europaaftalen.DIVERSE Artikel 13 Administrativ bistand (sprog) Kommissionen for De Europæiske Fællesskaber og Den Tjekkiske Republiks tilsynsmyndighed iværksætter praktiske gensidige bistandsforanstaltninger samt andre passende tiltag, navnlig inden for oversættelse.